Հայկուհու հետ զրույցից իմանում եմ, որ ֆլեյտան, ի սկզբանե փայտից պատրաստվելով, հետագայում այլ նյութերից է սարքվել՝ արծաթից, ոսկուց… Դա ինձ համար հայտնություն է՝ նկատում եմ: «Ֆանտաստիկ գործիքներ կան,- ասում է Մաեստրոն,- մեր երաժիշտները տառապում են ցածրորակ գործիքների ձեռքը: Նշանակություն ունի՝ ի՛նչ ֆիրմայի են գործիքները, ի՛նչ մաշվածության են: Լինեն իրենց ձեռքը գոնե եվրոպական միջին ստանդարտի՝ 20-30 հազար դոլարանոց գործիքներ, նրանք շատ ավելի լավ կփայլեն իրենց նվագով»: